Twee in fratsongelukke beseer | Maroela Media
Twee in fratsongelukke beseer
Die helfte van die man se voet is deur die grassnyer geamputeer (Foto verskaf)
Twee mans is Dinsdag in fratsongelukke in Durban in KwaZulu-Natal beseer.
'n 30-jarige man het Dinsdagoggend in Briardene in die noorde van Durban sowat 12 meter ver geval en kop eerste die betonvloer getref.
Shawn Herbst, woordvoerder van Netcare 911, sê paramedici is omstreeks 11:15 na die toneel ontbied. Die man het nuwe dakplate geïnstalleer toe 'n hegstuk tussen twee plate meegegee het.
"Die man het 'n beskermingsharnas aangehad, maar die lyn was nie onder spanning toe hy geval het nie. Hy het veelvoudige beserings opgedoen en is op die toneel gestabiliseer."
Hy is na 'n hospitaal geneem vir verdere behandeling.
Die man is beseer toe dakplate meegegee het (Foto verskaf)
Die man het 'n veiligheidsharnas aangehad toe hy nuwe dakplate geïnstalleer het (Foto verskaf)
Netcare 911 is daarna omstreeks 12:30 na 'n sakeperseel in Bothas Hill in die weste van Durban ontbied. "'n Man was besig om gras te sny toe die grassnyer oor sy regtervoet gery het," het Herbst bygevoeg.
Sy voet is gedeeltelik geamputeer en hy is ernstig beseer. Hy is op die toneel gestabiliseer en daarna met 'n helikopter na 'n hospitaal geneem vir dringende behandeling.
Gevorderde traumabehandeling is toegepas ná die man met 'n grassnyer beseer is (Foto verskaf)
Steenhuisen bepleit einde van ramptoestand
Poskantoor-verdagte sterf tydens jaagtog
Sjoe, dit is verskriklik!
Hoe ry jy oor jou eie voet met n grassnyer? Jy loop mos agter die ding nie langs hom nie of hoe?
Grassnyers is daarop uit om wraaksugtig te wees. In 1993 ry ek met my motorfiets om onderdele vir my grassnyer te gaan kry. Oppad huistoe is ek toe in 'n kop-aan-kop met 'n bakkie. Ek land toe in die hospitaal op langs 'n man wat daardie selfde middag sy hand onder die grassnyer ingedruk en sy vingers verkort het.